UZNESENIE č. 9 / 2017

zo  zasadnutia obecného zastupiteľstva obce Banský Studenec

 zo dňa 19. októbra 2017

Obecné zastupiteľstvo v Banskom Studenci

Prítomní: Starosta obce: Pavol Santoris

 Poslanci: Ing. arch. Daniel Bobok

 Ing. Zuzana Kašiarová

 Anna Jedličková

 Mgr. Adriana Balážová

 Dušan Cibula účasť 100 %

 Kontrolór obce: RNDr. Pavel Bačík – neprítomný

OcZ je uznášania schopné

1. ***S*C H V A Ľ U J E :**

**1. zapisovateľa a overovateľov zápisnice**

 hlasovanie: za - 5, proti - 0, zdržal sa - 0

**2. program obecného zastupiteľstva**

 hlasovanie: za - 5, proti - 0, zdržal sa – 0

1. **Schválenie programu zastupiteľstva**

Starosta obce navrhol zameniť bod programu č. 4 s bodom č. 5 , bod č. 6. určenie úväzku hlavného kontrolóra obce, bod č. 7 vyhlásenie voľby hlavného kontrolóra obce, , bod č. 8 správa hlavného kontrolóra obce za I. polrok 2017, bod č. 9 plán práce hlavného kontrolóra na II. polrok 2017, bod č. 10 správa nezávislého auditora, bod č. 11 úprava rozpočtu 2/2017

 Poslanci schválili program verejného zasadnutia

 hlasovanie: za - 4, proti - 0, zdržal sa - 0

**4. Určenie úväzku hlavného kontrolóra obce**

Návrhová komisia :

 OcZ schvaľuje úväzok hlavného kontrolóra obce  **na 0,05  /2 hodiny týždenne**

hlasovanie: za - 5, proti - 0, zdržal sa - 0

**5**. **Vyhlásenie voľby hlavného kontrolóra obce**

 **Vyhlásenie voľby hlavného kontrolóra  obce**
**Obecné zastupiteľstvo obce  Banský Studenec vyhlasuje voľbu hlavného kontrolóra obce Banský Studenec na deň 30.11.2017 o 18.00 hod.**
v súlade s § 18a odst.4 a odst. 8 pís.a/zák.č.369/1990 Zb. o obecnom zriadení,
v znení neskorších predpisov

Určuje nasledovné podmienky, náležitosti prihlášky a požiadavky:
Kandidát na funkciu hlavného kontrolóra obce Banský Studenec  musí odovzdať písomnú prihlášku s predpísanými náležitosťami a prílohami najneskôr do 15. novembra 2017na Obecnom úrade v Banskom Studenci v uzavretej obálke
označenej „Voľba hlavného kontrolóra“.

**Pracovný úväzok kontrolóra 0,05  /2 hodiny týždenne
POŽIADAVKY na uchádzačov
- Ukončené minimálne úplné stredné vzdelanie
- Súhlas so zverejnením osobných údajov na účel vykonania voľby v
zastupiteľstve
- Úradne overená fotokópia príslušného dokladu o najvyššom dosiahnutom
vzdelaní
- Profesijný životopis s prehľadom doterajšej praxe s uvedením pracovnej
pozície
- Výpis z registra nie starší ako tri mesiace
- Znalosť základných noriem samosprávy
- Účasť na výberovom konaní
Svoje písomne prihlášky odovzdať na Obecný úrad Banský Studenec
Obálku označte “VOĽBA HLAVNÉHO KONTROLÓRA“, „NEOTVÁRAŤ!“**

**V Banskom Studenci, 19.10.2017**

 hlasovanie: za - 4, proti - 0, zdržal sa – 1 Ing.arch. Bobok

**6. Schválenie odpredaja časti pozemku C KN parc.číslo 247/5 o výmere 2 m2 a pozemku C KN par.číslo 247/6 o výmere 19 m2 – Ing. Patrícia Olekšáková, Ing. Adriana Krakovská, Alexandra Krakovská**

Návrhová komisia:

OcZ schvaľuje odpredaj majetku obce z dôvodu hodného osobitného zreteľa par.číslo CKN 247/5 o výmere 2 m2, CKN parc.číslo 247/6 o výmere 19 m2 za cenu 12 Eur /1m2, nakoľko nadobúdatelia sú vlastníci priľahlých pozemkov

 hlasovanie: za - 4, proti - 0, zdržal sa – 1 Ing. Kašiarová Z

**7. Úprava rozpočtu 2/2017 o navýšení kapitálových výdavkov na 20 000 na rozšírenie cesty do Úradníckej ulice**

Ing. arch. Daniel Bobok sa spýtal, či bolo nejaké výberové konanie na rekonštrukciu cesty. Starosta odpovedal, že do súťaže sa prihlásilo 5 firiem, z ktorých jedna si podala svoju ponuku už po termíne doručenia. P. Babjaková Anna sa spýtala, ktorá firma skončila ako druhá- starosta odpovedal, že spoločnosť Cesty Nitra, ďalej sa spýtala, či realizátor stavby vie o tom, že po ceste chodia nákladné autá. Starosta ďalej informoval, že stavebný dozor bude vykonávať p. Vahlandt. Ing. Kašiarová Zuzana sa spýtala na to, či sa cesta nepoškodí tým, že sa tam plánuje výstavba rodinných domov a ako sa to dá do budúcna ustriehnuť, aby sa cesta nepoškodila ťažkými autami. Ing. arch. Bobok Daniel povedal, nech firma STRABAG doporučí nejakú najvyššiu povolenú hmotnosť. Ing. Kašiarová mala otázku na záručnú dobu, nakoľko v zmluve si firma STRABAG si uviedla dva roky. RNDr. Bačík povedal, že ak je zmluva uzatvorená podľa obchodného zákonníka tak si obidve strany určia záručnú dobu, ak je podľa občianskeho zákonníka tak je záručná doba dva roky.

Návrhová komisia:

OcZ schvaľuje úpravu rozpočtu č. 2/2017 navýšením kapitálových výdavkov o 20 000 Eur na rozšírenie a rekonštrukciu miestnej komunikácie obce Banský Studenec

 hlasovanie: za - 5, proti - 0, zdržal sa – 0

**8.**  **Plán práce hlavného kontrolóra na II. polrok 2017**

Prečítal RNDr. Bačík Pavol. Ing.arch. Daniel Bobok sa spýtal, kedy začína obdobie nového kontrolóra . RNDr. Bačík odpovedal, že 1.12.2017

 OcZ schvaľuje plán práce hlavného kontrolóra

hlasovanie: za - 5, proti - 0, zdržal sa - 0

**B: B E R I E NA V E D O M I E**

**1. Zloženie sľubu poslanca OcZ**

Na písomnú žiadosť poslankyne p. Oravcovej Márie, ktorá sa vzdala mandátu poslanca OcZ

 **-** návrhová komisia

OcZ berie na vedomie vzdanie sa mandátu poslanca p. Oravcovej Márie

II. náhradníčkou v poradí bola Ing. Zuzana Sartorisová, ktorá písomne neprijala post poslankyne .V poradí III. náhradníčkou p. Jedličková Anna podpísala sľub poslanca, ktorý prečítal starosta obce a odovzdal jej osvedčenie o zvolení za poslankyňu OcZ

2. **Správa hlavného kontrolóra za I. polrok 2017**

 Správu prečítal kontrolór obce RNDr. Bačík Pavol

 OcZ berie na vedomie správu hlavného kontrolóra obce za I. polrok 2017

hlasovanie: za - 5, proti - 0, zdržal sa – 0

3. **Správa nezávislého auditora pre OcZ**

Správu prečítal kontrolór obce RNDr. Bačík

 OcZ berie na vedomie správu nezávislého auditora pre OcZ

 hlasovanie: za - 5, proti - 0, zdržal sa – 0

V Banskom Studenci, dňa 23.10.2017

Starosta obce: Pavol Santoris .......................................................

Zapísala: Iveta Kašiarová .......................................................

Overili: Ing. arch. Bobok Daniel .................................................

 Dušan Cibula .................................................